রামায়ণ সংস্কৃত ঠারে ইকরা পয়লাকার মহাকাব্যহান যেহান মহাকবি বারো ঋষি বাল্মিকি গিরকে ইকরিয়া গেসেগা। মহাকাব্য এহান ভারতবর্ষ বারো ভারতবর্ষর গন্ডি লালয়া বারাদেউ নিয়াম প্রসিদ্ধ বারো লোকপ্রিয় অসিল। রাজা দশরথর পুতক রামচন্দ্র, লক্ষন বারো সীতার কাহিনীহানলো মহাকাব্য এহান রচিত অসে। হাতহান খন্ড বা কান্ডত খেয়সে মহাকাব্য এহাত রামচন্দ্রর জীবন ও রাবনর লগে যুদ্ধর বিস্তারিত ইতিহাসর বর্ণনা পেয়ার।